# Александър Блок

### от Уикипедия, свободната енциклопедия

Александър Блок руски поет
Роден: | 28 ноември 1880 Санкт Петербург, Русия
Починал: | 7 август 1921 Петроград, Русия

Александър Александрович Блок (на руски Александр Александрович Блок) е руски поет. Той е основен представител на руския символизъм и най-влиятелният руски поет в началото на 20 век.

## [редактиране] Биография

Александър Блок е роден на 28 ноември (16 ноември стар стил) 1880 в Санкт Петербург в семейството на професор по право. След като родителите му се разделят през 1883, той заминава за Шахматово близо до Москва, където живее с родителите на майка си. Дядо му е бивш ректор на Санктпетербургския университет и той израства в интелектуална атмосфера, запознавайки се с философията на Владимир Соловьов, също негов роднина, и с поезията на Фьодор Тютчев и Афанасий Фет.

През 1903 Александър Блок се жени за Любов Менделеева, дъщеря на известния химик Дмитрий Менделеев, на която посвещава поетическия цикъл „Стихове за Прекрасната дама“ („Стихи о прекрасной даме“, 1904). Книгата го утвърждава като най-влиятелната фигура на руския символизъм, като популярността му продължава да нараства през следващите години. Блок оказва силно влияние върху по-младите поети, сред които Анна Ахматова, Марина Цветаева и Борис Пастернак.

В последното десетилетие от живота си Александър Блок се концентрира основно върху политически теми, акцентирайки върху месианското предопределение на Русия. След Руската революция той публикува баладата „Дванадесетте“ („Двенадцать“, 1918), описваща марша на банда от дванадесет болшевики, сеещи смърт и опустошение в революционния Петроград сред силна снежна буря. Тя предизвиква недоволството на неговите интелектуални последователи, които го обвиняват в лош вкус, както и на болшевиките, които не харесват неговия мистицизъм. През оставащите години от живота си той живее в изолация и умира през 1921, според някои от предизвикания от гражданската война глад.

## [редактиране] Източници

- „Alexander Blok“, статия в Уикипедия на английски [18 април 2006]

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%91%D0%BB%D0%BE%D0%BA_8dde.html“.

Категории: Руски поети | Символизъм

##### Views

- Статия
- Беседа
- Текуща версия

##### Търсене

##### На други езици

- বাংলা
- Česky
- Deutsch
- English
- Esperanto
- Eesti
- Français
- Hrvatski
- ქართული
- Latviešu
- Nederlands
- Polski
- Română
- Русский
- Српски / Srpski
- Svenska
- Тоҷикӣ
- Türkçe
- Українська